প্রোবনিউজ, ডেস্ক: বিশ্বসেরা অলরাউণ্ডার সাকিব আল হাসানের স্ত্রী উম্মে আহমেদ শিশির সন্তানসম্ভবা, এ খবর এতোদিনে জেনে গেছেন সারা পৃথিবীব্যাপি সাকিবের ভক্তরা। এবার ভক্তদেরকে সাকিব জানালেন কন্যা সন্তানের প্রতীক্ষায় দিন গুণছেন তারা। এই মুহূর্তে সাকিব-শিশির দুজনই অবস্থান করছেন আমেরিকায়। সেখানেই তাদের প্রথম সন্তান জন্ম নেবে, এমন আশায় প্রহর গুণছেন তারা দুজন। সোমবার সকালে সামাজিক যোগাযোগ মাধ্যম ফেসবুকে নিজের ভেরিফাইড পেজে এই ছবিটি পোস্ট করে সাকিব লিখেছেন, ‘আমাদের রাজকন্যার জন্য ক্ষণগণনা শুরু হচ্ছে!’ জিম্বাবুয়ে সিরিজের জন্য আগামী ৭ নভেম্বরের আগেই সাকিবের বাংলাদেশে আসার কথা রয়েছে।